ଏୟାର ଇଣ୍ଡିଆର ଫଗ୍‌ କେୟାର ସର୍ଭିସ୍‌ ଆରମ୍ଭ…
ନୂଆଦିଲ୍ଲୀ,୨୫।୧୨ : କୁହୁଡ଼ି ପ୍ରଭାବିତ ବିମାନର ଯାତ୍ରୀମାନଙ୍କ ପାଇଁ ଏୟାର ଇଣ୍ଡିଆ ପକ୍ଷରୁ ଫଗ କେୟାର ସର୍ଭିସ୍ ଆରମ୍ଭ କରାଯାଇଛି। ଏୟାର ଇଣ୍ଡିଆ କହିଛି ଯେ ଏହା ସକ୍ରିୟ ଭାବେ ଯାତ୍ରୀମାନଙ୍କ ସହିତ ଯୋଗାଯୋଗ କରିବ ଏବଂ ସେମାନଙ୍କୁ କୌଣସି ଦେୟ ବିନା ପ୍ରଭାବିତ ବିମାନର ପୁନର୍ନିର୍ଦ୍ଧାରଣ କିମ୍ବା ବାତିଲ କରିବାର ବିକଳ୍ପ ଯୋଗାଇ ଦେବ।

ଏହା ପ୍ରାରମ୍ଭରେ ଦିଲ୍ଲୀ ବିମାନ ବନ୍ଦରକୁ ଏବଂ ବିମାନ ଉଡ଼ାଣ ପାଇଁ ଜାରି କରାଯିବ। ଏୟାର ଇଣ୍ଡିଆ କହିଛି ଯେ ବାତିଲ ହୋଇଥିqବା ବିମାନର ଯାତ୍ରୀମାନେ ବିମାନ ବନ୍ଦରକୁ ଯାତ୍ରା କରିବେ କି ନାହିଁ ତାହା ସ୍ଥିର କରିପାରିବେ ଏବଂ ଦୀର୍ଘ ସମୟର ଅପେକ୍ଷାର ଅସୁବିଧାକୁ ମଧ୍ୟ ଏଡ଼ାଇ ହେବ।

ବିମାନ ବନ୍ଦରରେ ଯାତାୟାତ ହ୍ରାସ କରିବାରେ ମଧ୍ୟ ଏହି ପ୍ରୟାସ ସହାୟକ ହେବ ବୋଲି ଏୟାରଲାଇନ୍ସ କହିଛି। କୁହୁଡ଼ି ସମ୍ବନ୍ଧୀୟ ବ୍ୟାଘାତ ହେତୁ ଅସୁବିଧାକୁ କମ କରିବାକୁ ସହଜ ବିକଳ୍ପ ପ୍ରଦାନ କରି ପ୍ରଭାବିତ ବିମାନର ଯାତ୍ରୀଙ୍କୁ ଇ-ମେଲ, କଲ ଏବଂ ଏସଏମଏସ ପଠାଯିବ ବୋଲି ଏୟାର ଇଣ୍ଡିଆ କହିଛି।